Hilde Kramer

Hilde Kramer (født 8. mars 1960 i Bærum) er en norsk illustratør. Hun har særlig arbeidet med bokkunst i barnebøker. Mellom 2014 og 2017 var hun professor i illustrasjon ved Kunst- og designhøgskolen i Bergen, og mellom 2017 og 2024 professor ved Fakultet for kunst, musikk og design ved  Universitetet i Bergen. Mellom 2020 og 2024 ledet hun det kunstneriske forskningsprosjektet Illuminating the Non-Representable som utforsker illustrasjon i kommunikasjon av dyptgripende menneskelige problemer som anses som urepresentert eller ikke-representerbare. Hun har etterlyst et bredere visuelt mangfold i bildebøker, og debattert om den vanskelige økonomiske situasjonen som illustratører har i et presset bokmarked. Siden august 2025 er Kramer professor i illustrasjon ved Master i barne- og ungdomslitterær skrivekunst og formidling ved Norsk barnebokinstitutt i Oslo. 

 Arbeid 

Hilde Kramer ble utdannet karttegner ved Norges Geografiske Oppmåling i 1978. Senere studerte hun ved Grafisk linje ved Statens håndverks- og kunstindustriskole i Oslo (1981–1985), kunstakademiet i Kraków i Polen (1986–1987). Hun har også studert kreativ kommunikasjon ved Høgskolen i Akershus (2009) og entreprenørskap i undervisning og ledelse ved Norges musikkhøgskole (2011). 

Hilde Kramer har illustrert en rekke bøker, særlig bildebøker for barn. Hun har også skrevet teksten til egne bøker og arbeidet med animasjonsfilmer og annet. Kramers illustrasjoner er preget av sikkert tegnerhåndverk, ofte sterke, rike farger samt svært varierte teknikker, både tegning, grafikk, maleri og datagrafikk. Hun har mottatt flere utmerkelser for bokillustrasjonene sine, deriblant Kulturdepartementets spesialpris 2012 for sitt «bidrag til å gjøre bildeboksjangeren til en kunstopplevelse for barn». Kramer har vært en pådriver for for å bygge broer mellom tradisjonell produksjon av bildebøker, toy books og moderne kunstnerskapt bokkunst

Kramers undervisning og kunstnerisk forskning handler om fornyelse av illustrasjonsbegrepet. Sentralt står spørsmålet om hvordan illustrasjon kan bidra til diskusjon, engasjement og ny erkjennelse. Fra 2016 deltok hun med studenter i årlige verksteder i Polen for å utvikle nye metoder for holocaustundervisning.  Hennes bidrag til forskningsfellesskapet var å utvikle undervisningsmetoder der tilskueren inntar rollen som illustratør. Hennes teori er at aktiv, sanseorientert deltakelse bidrar til empatisk innlevelse. I prosessen forlater elevgruppene posisjonen som passive betraktere til fordel for en rolle som empatiske kunnskapsformidlere. Fra 2018 har hun samarbeidet med Falstadsenteret om stedsspesifikk holocaustundervisning. I 2020 mottok hun midler fra Program for kunstnerisk utviklingsarbeid til utforskning av fortellinger om "oss og de andre" gjennom illustrasjon. Prosjektet Illuminating the Non-Representable tok utgangspunkt i at ny teknologi gjør illustrasjon uavhengig av publisering i tradisjonelle medier som bøker, plakater og andre papirbaserte formater. Den kunstneriske forskningen er beskrevet i artikler innen faglitteratur om illustrasjon.  

Hilde Kramer er gift med illustratøren og skribenten Marek Woloszyn. De bor på Enebakkneset i Akershus.

 Bibliografi (utvalg) 

 Billedbøker 

 Bøker med egen tekst 
 2007 – Hvor er mamma? Barnebokkritikks anmeldelse av Hvor er mamma? (2007) 
 2008 – Hvor er pappa?
 2014 – Minner i bilder 

 Bøker skrevet av andre 

1987 – Knut Meling: Søster hat
1989 – Toril Brekke: Den svarte sekken
1990 – Cecilie Løveid: Lille Pille og lille Fille i den Dype skogs teater
1990 – Peter Christen Asbjørnsen: Østenfor sol og vestenfor måne
1992 – Tor Åge Bringsværd: Balder
1992 – Else Færden: Den stygge drageungen
1996 – Tor Åge Bringsværd: De hellige tre narrer
1996 –  Cecilie Løveid: Den riktige vind
1997 – Minken Fosheim: Eventyret om Beethoven
1998 –  Cecilie Løveid: Lille Pille og lille Fille i den dype skogs ballett
1999 – Minken Fosheim: Eventyret om Pjotr Tsjajkovskij
2004 – Merete Morken Andersen: Store sauens Signes lille sovebok (tekst av )Barnebokkritikks anmeldelse av Store sauen Signes lille sovebok 
2005 – Merete Morken Andersen: Flinke fuglen Fies lille flyttebok
2006 – Anne Kristin Aamundtveit: Gule roser til pappaanmeldelse av Gule roser til pappa (2006 
2006 – Merete Morken Andersen: Raske reven Rogers lille rotebok
2007 – Merete Morken Andersen: Gode grisen Gautes lille gråtebokBarnebokkritikk: Anmeldelse av Gode grisen Gautes lille gråtebok (2007) og Raske reven Rogers lille rotebok(2006) 
2009 – Bjørn Sortland: Det hjertet huskerBarnebokkritikks anmeldelse av Det hjertet husker (2009) 
2010 – Per Olav Kaldestad: Med kråkenebb og kråkeføter
2011 – Bjørn Arild Ersland: GjøkenBarnebokkritikks anmeldelse av Gjøken (2011) 
2012 – Jan Kjærstad: Stein blir kaptein
2013 – Bjørn Sortland: Oi-oi!

 2015 – Thorvald Steen: Noen ganger har du helt rett
 2016 – Per Olav Kaldestad: Dronninga kallar

 Utvalg av illustrerte bøker 
 1986 – Leiv Arne Grimstad: Audun i Kirsebærlunet
 1987 – Patricia MacLachlan: En mor til sommeren
 1987 –  Paul Éluard: Gli uomini e i  loro animali - gli animali e i loro uomini. Les animaux et leurs hommes
 1988 – Unni Lindell: Hemmeligheten i sirkuset
 1989 – Unni Lindell: Bursdag
 1989 – Dag Risnes: Lillelady Rose: Familien Lauritzen og familien Hamilton
 1990 – Margaret Mahy: En dør i luften og andre fortellinger
 1990 – Eivind Skeie: Den hemmelige prinsen
 1991 – Jostein Gaarder: Kabalmysteriet
 1992 – Jostein Gaarder: Julemysteriet
 1995 – Barneverket Hugin og Munin (hovedillustratør)
 1995 – Erna Osland: Matti og den store stjernepassaren
 1996 – Tor Åge Bringsværd: Den enøyde
 1996 – Jostein Gaarder: Vita brevis  - Floria Aemilias brev til Aurel Augustin
 2001 – Hanne Bramnes: Trollmåne
 2001 – Else Ditlefsen: Bamseboka
 2001 – Eivind Skeie: Prins Baktrian og paradisets gull
 2002 – Tor Åge Bringsværd: Golem - et kunstig menneske
 2002 – Steinar Foten og Vekkarmannen (tekst av Rolf Sagen)
 2005 – Philip Newth: Marmelade på månen
 2007 – Arne Berggren: Gutten som hatet fotball
 2008 – Arne Berggren: Hevnen
 2010 –  Kristoffer Weltzien: Runde Rolf Røver Barnebokkritikks anmeldelse av Runde Rolf Røver (2010) 

 Annet 
 Offentlige innkjøp 
 2002 – Nasjonalbiblioteket: illustrasjon fra Golem
 2002 – Nasjonalbiblioteket: illustrasjon fra Steinar Foten og Vekkarmannen
 2006 – Nasjonalbiblioteket: illustrasjon fra Jentenes historie
 2010 – Nasjonalbiblioteket: illustrasjoner fra Det hjertet husker

 Animasjonsfilmer 
 1985 – Blekkhuset (diplomfilm SHKS)
 1986 – Ratatouille (studentfilm 12 Crazy days in Volda)
 1986 – Le soulier (gruppearbeid Marly-le-Roi i Frankrike)
 1987 – Daphne (studentfilm ASP, Krakow)

 Fjernsynsproduksjoner 
 1993 – Den hemmelige prinsen (fjernsynsserie i NRK)
 2003 – De hellige tre narrer (fjernsynsprogram i NRK)

 Priser 
 1990 – Kulturdepartementets billedbokpris for Lille PIlle og Lille Fille i den dype skogs teater
 1993 – Årets vakreste bøker – sølv for boken Den hemmelige prinsen
 2006 – Emmausprisen for Gule roser til pappa
 2007 – Årets vakreste bøker – sølv for Gule roser til pappa
 2010 – Årets vakreste bøker – sølv for omslag Det hjertet husker
 2011 – Kulturdepartementets priser for barne- og ungdomslitteratur: Spesialprisen for sitt «bidrag til å gjøre bildeboksjangeren til en kunstopplevelse for barn» (utdelt 2012)
Kulturskolerådet om spesialpris til Hilde Kramer 2012

 Referanser 

 Kilder 
 Presentasjon av Hilde Kramer i Forfatterkatalogen på Forfattersentrums nettsider 

 Eksterne lenker 

 Hilde Kramers blogg om eget arbeid og annet
 Hilde Kramer og  Per Olav Kaldestad i P2s bokmagasin om arbeidet med diktboken Med kråkenebb og kråkeføter
 Grafill Illustrasjon intervjuer Hilde Kramer 2010
 Norsk barnebokinstitutts presentasjon med bildeeksempler

Digitale kopier av barnebøker i Nasjonalbiblioteket med Hilde Kramers illustrasjoner
 Cecilie Løveid: Lille Pille og Lille Fille i den dype skogs teater (1990)
 Eivind Skeie: Den hemmelige prinsen (1991)
 Torgeir Schjerven og Inger Elisabeth Hansen : Hugo og de tre som forsvant (1992)
 Tor Åge Bringsværd: Balder (1992)
 Asbjørnsen og Moe: Rike-Per Kremmer ; Tyrihans som fikk kongsdatteren til å le ; Den rettferdige firskillingen ; Ikke kjørende og ikke ridende (1992)
 Minken Fosheim og André Wienskol: Eventyret om Beethoven (1997)
 Cecilie Løveid: Lille Pille og lille Fille 2: I Den dype skogs ballett (1998)

Kategori:Norske illustratører
Kategori:Professorer ved Universitetet i Bergen
Kategori:Vinnere av bokkunstprisen
Kategori:Vinnere av kulturdepartementets barnebokpriser